Kasper Kusk fik ikke genvalg til de to vigtige VM-kvalifikationskampe

AaB's Kasper Kusk fik ikke genvalg, da landstræner Morten Olsen mandag offentliggjorde bruttotruppen til A-landsholdets to vigtige VM-kvalifikationskampe mod Malta og Armenien den 6. og 10. september. Morten Olsen offentliggjorde navnene på 20 af de enten 23 eller 24 spillere der skal udtages til kampene, og der er således stadig mulighed for at Kasper Kusk eller andre AaB'ere kan få chancen på landsholdet. AaB står dog ikke fuldstændig uden repræsentation i landsholdsregi. Nicolaj Thomsen er udtaget til U21-landsholdet, og hvis han får spilletid i kampen mod Andorra, bliver det på kendt græs. Den kamp spilles 6. september på Aalborg Stadion. U21-landsholdet spiller på udebane mod Slovenien 10. august.